**Nr. 276/20.02.2020**

**ANUNȚ CONCURS**

În conformitate cu prevederile art.1 din Regulamentul – cadru, privind stabilirea principiilor generale de ocupare a unui post vacant sau temporar vacant corespunzător funcţiilor contractuale, aprobat prin Hotărârea Guvernului nr. 286/2011, modificată și completată prin Hotărârea Guvernului nr. 1027/2014, DIRECȚIA JUDEȚEANĂ DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI organizează concurs pentru ocuparea pe durată nedeterminată a următoarei funcții de execuție contractuale vacante de:

1. **Referent IA – Compartiment Exploatare și Întreținere Domeniul Public și Privat – 1 post**

 Condiții specifice de participare la concurs:

**Pentru postul de Referent IA – Compartiment Exploatare și Întreținere Domeniul Public și Privat**

* studii medii absolvite cu diplomă de bacalaureat;
* vechime pe studii medii: **6 ani și 6 luni.**

Concursul va avea loc la sediul Consiliului Județean Călărași, constând în **proba scrisă**, care va avea loc în data de **16 Martie 2020**, **ora 1000** și **interviu**, ce se va susține în data de

**19 Martie 2020, ora 1000**.

Dosarele de înscriere la concurs vor fi depuse până pe data de **10 Martie 2020, ora 1200**, la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI, din municipiul Călărași, Str. 1 Decembrie 1918, Nr. 1A, Bloc A24 (Flora), tronson 3, și vor conţine în mod obligatoriu documentele prevăzute de art.6 din Hotărârea Guvernului României nr. 286/2011:

(1) Pentru înscrierea la concurs candidaţii vor prezenta un dosar de concurs care va conţine următoarele documente:

a) cerere de înscriere la concurs adresată conducatorului instituției publice organizatoare;

b) copia actului de identitate sau orice alt document care atestă identitatea, potrivit legii, după caz;

c) copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

d) cartea de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie;

e) cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;

f) adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;

 g) curriculum vitae;

 (2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

 (3) În cazul cazierului judiciar, candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

    (4)**Actele prevăzute la alin. 1 lit. b), c), d) vor fi prezentate și în original în vederea verificării conformității copiilor cu acestea, de către secretarul comisiei de concurs.**

 Relaţii suplimentare se vor solicita de la d-na Matincă Elena Alina, telefon 0342 405 912 int. 104, sau la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI, din municipiul Călărași, strada 1 Decembrie 1918, nr. 1A, Bloc A24 (Flora), tronson 3.

**CONDIŢII GENERALE DE PARTICIPARE:**

 a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

   b) cunoaște limba română, scris și vorbit;

   c) are vârsta minimă reglementată de prevederile legale;

   d) are capacitate deplină de exercițiu;

   e) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

   f) îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

   g) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

 Concursul constă în 3 etape succesive: selecția dosarelor de înscriere, proba scrisă și interviu, probe ce se organizează la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI, din municipiul Călărași, strada 1 Decembrie 1918, nr. 1A, Bloc A24 (Flora), tronson 3, în data de **16 Martie 2020, ora 10 00 proba scrisă.**

**CALENDARUL DE DESFĂȘURARE A CONCURSULUI**

* Candidații vor depune actele pentru dosarul de concurs până, cel târziu, în data de **10 Martie 2020, ora 1200** la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI;
* Selecția dosarelor va avea loc în data de **11 Martie 2020**;
* **Proba scrisă va avea loc în data de 16 Martie 2020, ora 1000**, la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI;
* **Proba de interviu va avea loc în data de 19 Martie 2020, ora 1000**, la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI;
* Comunicarea rezultatelor la fiecare probă a concursului se face în termen de maximum o zi lucrătoare de la data finalizării probei;
* După afișarea rezultatelor obținute la fiecare proba, candidații nemulțumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și a interviului, sub sancțiunea decăderii din acest drept;
* Rezultatele finale se afișează la sediul DIRECȚIEI JUDEȚENE DE ADMINISTRARE A DOMENIULUI PUBLIC ȘI PRIVAT AL JUDEȚULUI CĂLĂRAȘI, din municipiul Călărași, strada 1 Decembrie1918, nr. 1A, Bloc A24 (Flora), tronson 3, precum și pe pagina de internet a **Consiliului Județean Călărași,** în termen de maximum o zi lucrătoare de la expirarea termenului pentru ultima probă.

**Semnătura,**

**Director,**

**Ing. Dan OLTEANU**